**OBAVIJEST**

**o rezultatima natječaja za podnošenje ponuda za zakup poslovnih prostora u vlasništvu**

**Općine Gornja Rijeka**

Na javni natječaj za podnošenje ponuda za zakup poslovnih prostora u vlasništvu Općine Gornja Rijeka, KLASA: 372-01/23-01/02, URBROJ: 2137-25-23-3 od 7. studenoga 2023. koji je objavljen na Internet stranici Općine Gornja Rijeka ([www.gornja-rijeka.hr](http://www.gornja-rijeka.hr)) 7. studenoga 2023. pristigle su ukupno dvije ponude.

Za poslovni prostor pod rednim brojem 1., Javnog natječaja, oznaka poslovnog prostora PP2, Trg Sidonije Rubido Erdody 4, Gornja Rijeka površine 86,31m² pristigla je jedna ponuda i to ponuda Ljekarne JAGATIĆ zdravstvena ustanova za ljekarničke djelatnosti, Sesvete, Dubec, Trg Antuna Mihanovića 1, OIB: 47025616118 koja je ponudila početnu cijenu po metru kvadratnom od 5,00 EUR/m² odnosno ukupno 431,55 EUR mjesečno za ljekarnički djelatnost. Ugovor je sklopljen 14.12.2023. godine na rok od 10 godina.

Za poslovni prostor pod rednim brojem 4., Javnog natječaja, oznaka poslovnog prostora PP14, Trg Sidonije Rubido Erdody 3, Gornja Rijeka površine 26,00m² pristigla je jedna ponuda i to ponuda tvrtke Hrvatski telekom d.d., Radnička cesta 21, Zagreb, OIB: 81793146560 koja je ponudila početnu cijenu po metru kvadratnom od 3,00 EUR/m² odnosno ukupno 78,00 EUR mjesečno za djelatnost smještaj elektroničko komunikacijske infrastrukture i druge povezane telekomunikacijske opreme. Ugovor je sklopljen 21.12.2023. godine na rok od 10 godina.

Za poslovni prostor pod rednim brojem 2. Javnog natječaja oznaka poslovnog prostora PP5, Trg Sidonije Rubido Erdody 4, Gornja Rijeka površine 13,76m² i poslovni prostor pod rednim brojem 3., Javnog natječaja, oznaka poslovnog prostora PP12, Trg Sidonije Rubido Erdody 3, Gornja Rijeka površine 7,91m² nije pristigla niti jedna ponuda te je donesena Odluka o poništenju dijela Javnog natječaja za podnošenje ponuda za zakup poslovnih prostora u vlasništvu Općine Gornja Rijeka u odnosu na navedene poslovne prostore.